b'\n_START_ARTICLE_\nIvan Mr\xc3\xa1zek\n_START_SECTION_\nEl\xc3\xa4m\xc3\xa4 ja urheilu-ura\n_START_PARAGRAPH_\nMr\xc3\xa1zek kuului T\xc5\xa1ekkoslovakian miesten maajoukkueen kokoonpanoon Lontoon kes\xc3\xa4olympialaisissa 1948 (T\xc5\xa1ekkoslovakia seitsem\xc3\xa4s), Helsingin kes\xc3\xa4olympialaisissa 1952 (yhdeks\xc3\xa4s) ja EM-kilpailuissa Sveitsiss\xc3\xa4 1946 (kultaa), T\xc5\xa1ekkoslovakiassa 1947 (hopeaa), Ranskassa 1951 (hopeaa), Neuvostoliitossa 1953 (nelj\xc3\xa4s) ja Unkarissa 1955 (hopeaa). Euroopan mestaruus 1946 j\xc3\xa4i maan historian ainoaksi. Ranskan EM-kilpailuissa 1951 Mr\xc3\xa1zek voitti korikuninkuuden ja valittiin turnauksen arvokkaimmaksi pelaajaksi. H\xc3\xa4n oli joukkueensa avainpelaajia mestaruuden ratkaisseessa ottelussa Italiaa vastaan._NEWLINE_Synnyinkaupunkinsa seuraa (nyk. BC Brno) edustanut Mr\xc3\xa1zek voitti pelaajana T\xc5\xa1ekkoslovakian mestaruuden kuusi kertaa._NEWLINE_Pelaajauransa j\xc3\xa4lkeen Mr\xc3\xa1zek toimi valmentajana johtaen muun muassa T\xc5\xa1ekkoslovakian maajoukkueen viidenneksi Rooman kes\xc3\xa4olympialaisissa 1960 ja kymmenenneksi Puolan EM-kilpailuissa 1963. Seuratasolla h\xc3\xa4n valmensi joukkueensa kuudesti T\xc5\xa1ekkoslovakian mestariksi. Vuonna 2004 h\xc3\xa4net nimettiin T\xc5\xa1ekin koripallon hall of fameen. Mr\xc3\xa1zek kuoli 93-vuotiaana 4. huhtikuuta 2019. H\xc3\xa4n oli viimeinen elossa ollut j\xc3\xa4sen T\xc5\xa1ekkoslovakian EM-kultamitalijoukkueesta.'